tusschen goirde vanden berghe scepen te loeven voir hem
ende zijne medeplegen geleyt zijnde totten goeden sgodsh
van sinte mertens ter eenre ende den pater desselfs
godshuys ter ande zijden opde begte der voirs paters
van eene redelijken daghe te hebben om hem te beraden
met sijne godsh ende alsdan te antwerden op alsulken
aensprake als de voirs goirt te hewert gedaen hadde
den welken de voirs goirt hem retineerde ende met
consenten en woude mits dat deselve pater hem hadde
doen dagen voir tgheestelijc recht dair af den dach op
morgen diende dair op de voirs pater hon pnteerde
den dach int gheestelijc recht oic insgelijx te cotumen
soe langhe hen des dach alhier geconsenteert wordde
Es gewijst met vonisse dat de pater sal hebbe dach
ten naisten dage om tantwerden op daensprake bij
goirde gedaen opde pntatie bijden selve petergepnteert
in scap pnt omib dempt dicto bghe vynck novebr xv
Vander questien geport voir meye ende sintepeetsmane van
loeven tusschen gabrielle meybosch als aenlegge ter eenre
ende peeten walscharts sinte peetersman verweerde ter ande
zijden Aldair de voirs gabriel dede seggen hoe dat des
omtrint tussche drie ende vier maenden lestleden de voirs
peeter voir scepen der vrijheyt van turnhout hem geloeft
hadde te betalen de some van thien ringuld en xii st
bynne eender maent doen naistcomen ende dat hij heid
tegen deselve gelufte met gheender poirterien vrijh van
sinte peet manscape noch met gheenderhande vrijn gheestelijc
noch weerlijc behulpe en soude ende dat dair af naemaels
appointement gemaict was alse dat hem de voirs peeter
betalen soude de home van thien r g ende tsurplus
soe waneer peeter met rechte de geheele scult soude hebbe
verhaelt opden ghenen dair voe deselve peeter hadde
verantweert ende soe verre hijt tegen hem verlore dat
alsdan gabriel hem vanden thien r g wederkeen soude
twee r g vanden x Ende alse de voirs aenlegge
voir tselve gebreck met vonisse hadde gepant was de selve
peeter gecome te loeven ende hadde aengenome de